
HOTĂRÂRE

cu privire la monitorizarea
emisiunilor destinate etniilor, ciclului de emisiuni radiofonice „Microfonul actual” și a ciclului de emisiuni televizate „Bună dimineaţa”
în serviciile de programe „Radio Moldova” și „Moldova 1”
În conformitate cu prevederile art.56 alin.(6), art.58 lit.c) din Codul audiovizualului al Republicii Moldova şi în baza

p.42 lit.d), m) şi o) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,

în urma examinării Raportului de monitorizare a emisiunilor destinate etniilor, ciclului de emisiuni radiofonice „Microfonul actual” și a ciclului de emisiuni televizate „Bună dimineaţa” al Asociației Presei Electronice APEL „Contribuţii la edificarea serviciului public naţional de radio şi televiziune” pentru perioada 1-30 iunie 2011, prezentat de Directorul executiv al Asociației Presei Electronice APEL, dl Ion BUNDUCHI,
Consiliul de Observatori

HOTĂRĂŞTE:

1. Se ia act de Raportul de monitorizare a emisiunilor destinate etniilor, ciclului de emisiuni radiofonice „Microfonul actual” și a ciclului de emisiuni televizate „Bună dimineaţa” al Asociației Presei Electronice APEL „Contribuţii la edificarea serviciului public naţional de radio şi televiziune” pentru perioada 1-30 iunie 2011.
2. Anexa Raportul de monitorizare „Contribuţii la edificarea serviciului public naţional de radio şi televiziune este parte integrantă a prezentei hotărâri.
3. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 5 membri ai Consiliului de Observatori.

Preşedintele

Consiliului de Observatori                                                       Eugeniu Rîbca

Secretarul şedinţei

Consiliului de Observatori                                                      Viorica Bogatu
Anexă

„Contribuţii la edificarea serviciului public naţional de radio şi televiziune”
Raport de monitorizare
Perioada: 01 – 30 iunie 2011
Proiect realizat de Asociația Presei Electronice
cu sprijinul Fundaţiei Soros-Moldova
     Chişinău - 2011

www.apel.md
1. CADRUL METODOLOGIC

Perioada: 01-30 iunie 2011.
Obiectul monitorizării: emisiunile destinate etniilor; ciclul de emisiuni radiofonice „Microfonul actual”; ciclul de emisiuni televizate „Bună dimineaţa”.
Scopul: analiza cantitativă şi calitativă a emisiunilor.
Autorul monitorizării: Asociaţia Presei Electronice din Moldova.

GRILA DE MONITORIZARE:

Posturi monitorizate: Radio Moldova, TV Moldova 1.
Subiecţi/aspecte monitorizate:

· Tematica subiectelor/emisiunilor (politic, social, cultură, economie, educaţie, relaţii externe, sport, criminalitate, divertisment, alta);
· Geografia subiectelor/emisiunilor (Chişinău; raion/orăşel; sat);
· Protagoniştii subiectelor/emisiunilor (politicieni; funcţionari; experţi/specialişti; cetăţeni de rând) (femeie/bărbat).
Analiza cantitativă:

· Numărul de emisiuni/subiecte pe lună;
· Numărul zonelor geografice în care au fost realizate subiectele/emisiunile;
· Tematica subiectelor/emisiunilor;
· Protagoniştii subiectelor/emisiunilor.
Analiza calitativă:

· Conceptul şi realizarea subiectelor/emisiunilor (reuşite/nereuşite);
· Calitatea sunetului (bună/proastă);
· Regia (reuşită/nereuşită);
· Gradul de complexitate al emisiunii (ridicat; mediu; scăzut).
I. Radio Moldova

1.1.  Radio Moldova: emisia în limbile etniilor.
În perioada 1-30 iunie 2011 au fost supuse monitorizării emisiunile destinate etniilor, pe care le-a difuzat Radio Moldova, şi anume: în limbile rusă, ucraineană, găgăuză, bulgară, idiş şi rromani. În total au fost puse pe post 22 de emisiuni, cuprinzând 64 de subiecte, fiecare dintre ele având durata de 30 min.
În  medie, per emisiune, cele mai multe subiecte, le-au conţinut programele în limbile rusă, ucraineană, idiş şi bulgară, iar cele mai puţine – cele în limbile rromani şi găgăuză (vezi Diagrama 1). Una din 5 ediţii în limba ucraineană şi două din patru în limba găgăuză au conţinut câte un singur subiect. Toate ciclurile de emisiuni în limbile etniilor au cuprins ediţii şi cu două subiecte. Acest fapt imprimă emisiei dinamism scăzut.
                          Diagrama 1

Toate subiectele ediţiilor în limba idiş şi majoritatea celor în limba ucraineană au fost realizate în capitală. Emisiunile în idiş şi găgăuză au cuprins câte 2; cele în bulgară – 3 şi cele în rusă - 4 subiecte realizate în mediul rural (vezi Diagrama 2). În ansamblu, numărul unor astfel de subiecte din ediţiile în limbile etniilor este insignificant.
                          Diagrama 2

Doar emisiunile în limba ucraineană au avut în calitate de protagonişti toate cele 4 categorii monitorizate. În ediţiile în limba bulgară şi rusă au lipsit politicienii; în idiş – cetăţenii de rând; în rromani şi găgăuză – politicienii şi funcţionarii (vezi Diagrama 3). Realizatorii emisiunilor în limbile etniilor, în cele mai dese cazuri, au apelat la experţi/specialişti.
                             Diagrama 3 

În medie per subiect cei mai mulţi protagonişti au fost atestaţi în ediţiile de limbă găgăuză – aproape patru. Acest indice în ediţiile de limbă ucraineană a constituit 2,4; în cele de limbă rusă – 2,3; în cele de limbă rromani – 1,7. De exemplu, în ediţia de limbă rusă din 14 iunie (“Patria”) toate subiectele au avut câte un protagonist, ceea ce constituie o abordare simplistă. În plus, realizatorul în final nu şi-a luat rămas bun de la auditori.
Cel mai redus număr de protagonişti per subiect l-au avut emisiunile în idiş (1,3) şi bulgară (1,2) (vezi Diagrama 4).
                           Diagrama 4

Realizatorii emisiunilor în limbile etniilor au avut o abordare diferită a prezenţei protagoniştilor cu referire la raportul gender. Astfel, toţi protagoniştii ediţiilor în idiş au fost bărbaţi, iar în rromani – femei.  În emisiunile de limbă bulgară, ucraineană şi rusă prevalează, nesemnificativ, bărbaţii. În ediţiile de limbă găgăuză majoritatea protagoniştilor au fost femei – 16 din 27 (vezi Diagrama 5).
                           Diagrama 5

Din 9 domenii tematice monitorizate, autorii emisiunilor în limbile etniilor au abordat, cel mult, trei. Astfel, în ediţiile de limbă idiş, bulgară şi ucraineană, au fost prezente temele: politică, socială, cultură. În câteva rânduri tematica nu a putut fi identificată. E cazul ediţiilor în bulgară din 3 şi 17 iunie, care încep cu discursuri lungi, de circa 5 minute, ale realizatorului. Deşi o atare practică nu este contraindicată, totuşi, timpul rezervat ediţiilor e de preferat să fie oferit, cu preponderenţă, protagoniştilor.

În ediţiile de limbă găgăuză au fost abordate temele: socială, cultură, educaţie. Realizatorii ediţiilor în idiş şi rusă s-au limitat la două teme – socială şi cultură (vezi Diagrama 6).

În programele de limbă rromani, idiş, ucraineană şi rusă a prevalat tematica socială. Ediţiile de limbă bulgară şi găgăuză au dat preferinţă temelor de cultură. 

                        Diagrama 6 

Emisiunile în limbile rromani şi rusă au avut un grad mediu, iar cele de limbă bulgară – un grad scăzut de complexitate. De exemplu, emisiunile în bulgară din 20.06.11 şi 27.06.11 conţin doar câte un singur subiect. Emisiunile în celelalte limbi ale etniilor au fost realizate cu grade diferite de complexitate. Jumătate din numărul emisiunilor în găgăuză au avut grad mediu şi jumătate – grad redus de complexitate. Ne referim, în special, la emisiunile din 20.06.11 şi 27.06.11 în cadrul cărora a fost prezentat doar câte un subiect. Câte o emisiune în limbile idiş şi ucraineană au fost cu un grad ridicat, dar şi cu unul redus de complexitate (vezi Diagrama 7).
                            Diagrama 7

Concluzii de recomandări:

· monitorizarea emisiei în limbile etniilor la Radio Moldova nu a developat o politică editorială unică şi coerentă, care să contribuie la atingerea scopului principal – integrarea etniilor minoritare în societate şi, în definitiv, la coeziunea socială;

· în perioada de referinţă programele în limbile etniilor, în mare parte, au cuprins un număr insuficient de subiecte şi de protagonişti, şi o arie geografică restrânsă. Acest fapt nu a putut asigura, pe de o parte, diversitate tematică şi pluralism de opinii şi, pe de altă parte, dinamism corespunzător, necesar emisiei radiofonice;

· difuzarea unui program la Radio Moldova, cu acoperire naţională, în limba unei etnii minoritare, poate fi interpretat ca o discriminare, pe durata programului, în raport cu celelalte etnii care nu înţeleg respectiva limbă. Problema poate fi depăşită, cel puţin, pe două căi: fie că emisia în limbile etniilor minoritare să cuprindă un rezumat al conţinutului în limba de stat, fie că programele să fie difuzate doar în teritoriile unde locuiesc compact respectivele etnii;

· este necesară o regândire a politicii editoriale cu referire la emisia în limbile etniilor. Dacă programele destinate etniilor abordează evenimente aniversare, teme „pozitive”, în spirit triumfalist şi, dimpotrivă, ocolesc problemele arzătoare şi dificile cu care se confruntă restul societăţii, înseamnă că ele nu reflectă realităţile ţării şi sunt, mai degrabă, un accesoriu de paradă.
1.2.  Radio Moldova: ciclul de emisiuni „Microfonul actual”


În perioada 1-30 iunie 2011 Radio Moldova a difuzat 21 de emisiuni din ciclul „Microfonul actual”. Emisiunile au inclus, în total, 311 subiecte, dintre care cele mai multe – 208 au fost realizate în capitală. Deşi mai puţine la număr, totuşi nu lipsesc nici subiectele realizate în raion/orăşel sau în mediul rural (vezi Diagrama 1).


Fiecare ediţie din ciclul „Microfonul actual” a cuprins între 11 (ediţia din 10 iunie) şi 20  de subiecte (ediţia din 3 iunie).
                               Diagrama 1

Subiectele în cauză au vizat o gamă largă de teme: politice, sociale, economice, culturale etc. Cele mai multe subiecte au abordat probleme de ordin social (37%), politic (31%) şi cele care ţin de relaţiile externe (14%) (vezi Diagrama 2).

                                   Diagrama 2

La emisiuni au luat parte toate categoriile de protagonişti, primele locuri revenindu-le „funcţionarilor” (39%) şi „experţilor/specialiştilor” (29%) (vezi Diagrama 3).

Numărul protagoniştilor în emisiuni a variat între 18 (ediţia din 6 iunie) şi 31 (ediţia din 2 iunie). De la o ediţie la alta a fost diferit şi numărul de protagonişti per subiect. De exemplu, pe data de 6 iunie, în 13 subiecte au fost în total 18 protagonişti, iar în ediţia de a doua zi, din 7 iunie, de asemenea, cu 13 subiecte, numărul protagoniştilor a constituit 28. Cei mai puţini protagonişti per subiect au fost atestaţi în emisiunile din 23 (20 de protagonişti în 18 subiecte) şi 29 iunie (22 de protagonişti în 19 subiecte). În ediţiile din 7, 8, 15 şi 21 iunie în medie per subiect au fost prezenţi câte doi şi mai mulţi protagonişti.
                                  Diagrama 3

Din punctul de vedere al raportului „gender” în majoritatea categoriilor (3 din 4) prevalează net protagoniştii – bărbaţi (vezi Diagrama 4).

                                  Diagrama 4  

În ceea ce priveşte geografia subiectelor se observă că cele mai multe, după capitală, au fost realizate în Comrat – 13. Ne referim aici doar la subiecte identificate (vezi Diagrama 5). Deşi necesară informarea auditoriului despre evenimentele din Comrat, este inexplicabilă prezenţa minoră sau chiar lipsa informaţiei din alte zone geografice.
                                    Diagrama 5

La capitolul concept/realizare lucrurile se prezintă în felul următor: marea majoritate a subiectelor (299) pot fi considerate drept reuşite, iar 12 – nereuşite (vezi Diagrama 6).
                                      Diagrama 6

Subiectele cu deficienţe au fost depistate în emisiunile din 3.06.11; 6.06.11; 7.06.11; 8.06.11; 10.06.11; 16.06.11; 17.06.11 şi 24.06.11. De exemplu:

· emisiunea din 3 iunie conţine un reportaj de la oficiul de angajare a forţei de muncă, fără însă a fi intervievat vreun beneficiar. În aceeaşi ediţie, autorul subiectului al 17-lea se referă la o masă rotundă în domeniul ocrotirii mediului, şi se limitează doar la declaraţiile unui viceministru;
· în ediţia din 6 iunie subiectul al 5-lea, cu o durată de peste 90 de secunde, este realizat în temeiul unui comunicat oficial cu vizita viceministrului de externe în Polonia, iar   subiectul al 7-lea – conţine cerinţele sindicatelor, fără reacţia guvernului;

· pe 7 iunie, ştirea a 6-ea îl are drept protagonist pe I.Dodon, candidat la primăria municipiului Chişinău, care acuză fraudarea alegerilor. Alte reacţii lipsesc. În aceeaşi ediţie după ştirea a 8-a urmează imediat a 9-a, fără introul necesar al moderatorului;

· în emisiunea din 8 iunie subiectul întâi se referă la copiii cu diabet care administrează glucometre, dar nici un copil nu este întrebat de ce ar mai avea nevoie, bunăoară. În subiectul al doilea, despre majorarea salariilor unor categorii de funcţionari, lipseşte opinia respectivilor beneficiari de majorări;

· în emisiunea din 10 iunie este vorba despre incidentul de la ambasada Rusiei: este expusă opinia analiştilor, dar lipseşte opinia vreunei persoane oficiale. Din cate se ştie, purtătoarea de cuvânt a MAEIE a fost disponibilă pentru declaraţii;

· în programul din 16 iunie, subiectul al 10-lea se referea la efectele migraţiei, cu opinia unui expert, dar fără opinia cuiva dintre acei care au avut de suferit din cauza fenomenului;
· în ediţia din 17 iunie, în subiectul al 11-lea, auditoriului i se comunica despre un invalid din UTAG care a primit un cărucior cu rotile de la deputatul comunist Irina Vlah. Subiectul este neavenit, dacă luăm în calcul că e ultima zi de campanie electorală pentru funcţia de primar al municipiului Chişinău şi că unul dintre candidaţii din turul al doilea reprezintă PCRM. Subiectul poate avea tentă de agitaţie electorală;
· în ediţia din 22 iunie subiectul al 10-lea a început fără prezentarea de rigoare din partea moderatorului;

· subiectul al 3-lea din emisiunea de la 23 iunie a răsunat cu defecţiuni de sunet;
· în programul din 24 iunie subiectul al 3-lea conţine acuzaţiile premierului V.Filat aduse parlamentarului V.Plahotniuc, apoi comentarii la ce a declarat V.Plahotniuc, şi abia după aceea – ce a declarat propriu-zis V.Plahotniuc. Iar subiectul al 11-lea, având drept temă forumul ONG-urilor din republică, se limitează la ceea ce a declarat premierul V.Filat cu acest prilej.
Concluzii şi recomandări:

· monitorizarea ciclului de emisiuni „Microfonul actual” în luna iunie 2011 demonstrează că acest program radiofonic abordează un larg spectru tematic, conţine multiple subiecte per ediţie, fapt ce-i imprimă utilitate, diversitate, dinamism şi grad sporit de complexitate;

· realizatorii ciclului „Microfonul actual” apelează la toate categoriile de protagonişti, dar numărul acestora per subiect este insuficient, pentru a asigura pluralismul de opinii corespunzător. În plus, prevalarea numerică a funcţionarilor de stat nu contribuie la sporirea credibilităţii informaţiei oferite;

· este necesar un echilibru atât al categoriilor de protagonişti, cât şi al raportului gender;

· este necesar un anumit echilibru numeric între subiectele despre realităţile din mediul urban şi subiectele despre realitățile din mediul rural.

II. TV Moldova 1

2.1. TV Moldova 1: emisia în limbile etniilor

În luna iunie au fost monitorizate emisiunile în limbile etniilor rusă, ucraineană, găgăuză, bulgară, idiş şi rromani – câte două ediţii în fiecare limbă. Cele mai multe subiecte per ediţie au fost în emisiunile de limbă ucraineană, iar cele mai puţine – în cele de limbă găgăuză şi idiş, practic, câte un subiect (vezi Diagrama 1). Un singur subiect a avut şi o ediţie din două, realizate în limba bulgară.
                                Diagrama 1

Aproape jumătate (9) din numărul total de subiecte (21) au fost realizate în capitală. În centre raionale/orăşele a fost realizat fiecare al şaptelea subiect.


Ediţiile de limbă rusă şi ucraineană nu au cuprins materiale din alte zone geografice, decât din capitală. Ediţiile de limbă găgăuză, bulgară şi rromani au inserat câte un subiect realizat în raion/orăşel. Câte 1 subiect din mediul rural au cuprins emisiunile de limbă găgăuză şi idiş; 2 subiecte – cele de limbă bulgară şi 4 subiecte – cele de limbă rromani (vezi Diagrama 2).
                                    Diagrama 2

[image: image16.emf]Tv Moldova 1 - iunie 2011: emisie in limbile etniilor. 

Geografie subiecte

4

2

0

1

1

1

0

0

1

1

0

1

0

0

1

2

1

4

rusa

ucraineana

gagauza

bulgara

idis

rromani

capitala raion sat



Emisiunile de limbă bulgară au făcut apel la toate cele 4 categorii de protagonişti monitorizate, iar cele de limbă ucraineană s-au limitat la una, la experţi/specialişti. Programele în celelalte limbi au cuprins câte trei categorii de protagonişti. Realizatorii emisiunilor în bulgară, idiş şi rromani au apelat cel mai des la cetăţeni de rând, iar cel mai rar – la funcţionari. Realizatorii emisiunilor în rusă şi bulgară, de asemenea, cel mai rar au apelat la funcţionari, iar cel mai des – la experţi/specialişti (vezi Diagrama 3).


Cel mai mare număr de protagonişti au fost atestaţi în ediţiile de limbă bulgară – 31, iar cei mai puţini – în cele de limbă găgăuză – 20.
                                     Diagrama 3

Un anumit echilibru gender între protagonişti a fost fixat în emisiunile de limbă rusă, bulgară, idiş şi rromani. În ediţiile de limbă ucraineană şi de limbă găgăuză au prevalat clar femeile. Emisiunile în bulgară sunt singurele, în care numeric au prevalat protagoniştii-bărbaţi (vezi Diagrama 4).
                                   Diagrama 4

Ediţiile în limbile etniilor au cuprins o arie tematică extrem de restrânsă – cumulat, doar trei domenii tematice din cele 10 monitorizate (vezi Diagrama 5). Ediţiile de limbă idiş şi rromani au reflectat diferite aspecte ale aceluiaşi domeniu tematic – social, iar cele de limbă găgăuză – domeniul cultură. Emisiunile de limbă rusă sunt singurele care au acoperit 3 teme: socială, cultură şi relaţii externe. Asemenea domenii tematice importante, cum ar fi politica, economia, educaţia etc., au rămas în afara atenţiei realizatorilor de programe în limbile etniilor.

                                    Diagrama 5

Ceea ce trebuie remarcat: ediţiile în limbile etniilor abundă de subiecte masive consacrate unor evenimente importante. Deşi respectivele evenimente nu sunt de neglijat, spaţiul de emisie ar trebui utilizat de o manieră care să extindă diversitatea tematică, pluralismul de opinii, aria geografică etc. De exemplu, în 12 emisiuni din luna iunie, în limbile etniilor, au fost reflectate, exagerat de amănunţit, următoarele evenimente:
· ziua Rusiei;
· 20 de ani de la fondarea Centrului de cultură rusă din Republica Moldova;
· festivalul de muzică „Rahmaninov” (Russkii mir);
· istoria satului Baurci (Gagauz ocaa);

· aniversarea a 25-a de la prima emisiune  „Unda Bugeacului”;

· satul Colibabovca la 100 de ani (Unda Bugeacului);

· „Mica Varşovie” (Satul Stârcea);

· centrul de binefacere evreiesc „Hăsăd Iehuda” la 15 ani (Sub acelasi cer);

· conferinţa „Rolul mediatorilor în comunităţile rromilor”;

· ziua internaţională a familiei (Petalo rromano).

Practic, jumătate dintre subiecte s-au axat pe… sărbători. Acest fapt nu este contraindicat, dar îndepărtează, totuşi, mesajul emisiunilor de realităţile în care trăiesc şi convieţuiesc etniile minoritare.

În programele monitorizate au fost depistate anumite nereguli şi anume:

· în ediţia din 7 iunie a ciclului de limbă bulgară „Unda Bugeacului”, dedicată aniversării de 25-a de la lansarea primei emisiuni, numele protagoniştilor apar în titre după minutul 6, deşi era bine să fie prezentaţi chiar în debutul programului. Şi în emisie, şi în subtitre este anunţat numele celui care a stat la leagănul „Undei” – Ivan Covalov. Dar în subtitrele din imaginile de arhivă numele este dat drept Ivan Cavalov. Faptul, deşi pare neimportant, induce publicul privitor în eroare şi demonstrează lipsă de respect faţă de înaintaşi;

· în ediţia de limbă idiş din 20 iunie au lipsit subtitrele în română. Au fost doar subtitre în rusă şi engleză. În plus, viteza vorbirii era atât de mare, încât cu greu se desluşea sensul celor spuse or, telespectatorul nu trebuie să încordeze atenţia pentru a înţelege ce i se oferă la ecran.

Concluzii:

· din conţinutul emisiunilor în limbile etniilor minoritare nu este clară politica editorială în acest sens. Atmosfera de paradă din emisiuni, ocolirea, de cele mai dese ori, a problemelor, denotă o doză mare de artificial în conţinutul programelor, o distanţare voită, sau ne-voită a realizatorilor de realităţile obiective din societatea în care convieţuiesc respectivele etnii. Acest fapt în nici un fel nu contribuie la armonizarea relaţiilor dintre etnii şi nu poate contribui, în definitiv, la coeziunea socială – cea care trebuie să fie scopul major a unor atare emisiuni;

· ariile tematică şi geografică restrânse; numărul redus atât al subiectelor, cât şi al categoriilor de protagonişti ai lor privează emisia destinată etniilor de dinamism, diversitate şi pluralism de opinii;

· se resimte necesitatea unei reevaluări a modului în care să fie realizată emisia pentru etniile minoritare astfel, încât acestea (etniile) să nu se autostigmatizeze în mediul lor, ci, dimpotrivă, să demonstreze că, de rând cu restul cetăţenilor, edifică o societate comună pentru binele comun.
2.2. Tv Moldova 1: ciclul de emisiuni „Bună dimineaţa”

În luna iunie au fost monitorizate 22 de emisiuni din ciclul „Bună dimineaţa”, care au întrunit, în total, 159 de subiecte (vezi Diagrama 1). Numărul subiectelor per ediţie au variat între 5 (emisiunea din 2 iunie) şi 9 (emisiunile din 6, 9 şi 28 iunie). Cele mai multe ediţii – nouă, au avut câte 7 subiecte.

                               Diagrama 1

În luna iunie marea majoritate a subiectelor de la „Bună dimineaţa” au fost realizate în capitală, inclusiv în studio. În bună parte atare practică este îndreptăţită, dar nu pe deplin.


Tematica subiectelor a fost una potrivită pentru emisia matinală: cultură fizică; artă culinară; star-uri în devenire; laureaţi naţionali şi internaţionali; evenimente istorice şi de cultură; aniversări; sfaturi utile etc. Din cele 9 domenii tematice monitorizate, a lipsit domeniul politic. Aproximativ două treimi din numărul subiectelor au vizat temele de divertisment şi cultură. Ca frecvenţă, a urmat tematica sportivă, socială, educaţie, economie şi relaţii externe (vezi Diagrama 2).
De remarcat, că în „Bună dimineaţa” au predominat, covârşitor, subiectele „pozitive”. Un singur subiect din cele 159, în ediţia din 30 iunie, a vizat un accident rutier. O atare abordare a conţinutului şi atmosferei emisiei matinale ni se pare judicioasă.
                                        Diagrama 2

Din patru categorii de protagonişti ai subiectelor, în emisiunile „Bună dimineaţa” au fost prezente trei: funcţionari, experţi/specialişti şi cetăţeni de rând. Politicienii au lipsit cu desăvârşire şi acest lucru pare a fi neîndreptăţit.

Cumulat, în 22 de ediţii, realizatorii lor au apelat la 258 de protagonişti, ceea ce constituie ceva mai mult de 10 protagonişti per emisiune. De cele mai dese ori au fost abordaţi experţii/specialiştii, fiind urmaţi, la distanţă, de cetăţeni de rând şi de funcţionari (vezi Diagrama 3).

                                  Diagrama 3

În privinţa raportului gender în rândul protagoniştilor, a fost atestat un anumit echilibru între cetăţeni de rând şi funcţionari, cu o uşoară prevalare a protagoniştilor-femei – 24 la 18 şi respectiv, 109 la 76. În cazul categoriei „funcţionari”, protagoniştii-bărbaţi prevalează numeric de aproape 4 ori – 23 la 8 (vezi Diagrama 4).

                                Diagrama 4

Din punctul de vedere al conceptului şi realizării, din numărul total de subiecte 12 au fost calificate drept nereuşite (vezi Diagrama 5), iar în 4 cazuri calitatea sunetului a fost compromisă. De exemplu, în ediţia din 1 iunie, în interviul cu micile dansatoare - „Păuniţe”, microfonul a fost ţinut la o distanţă insuficientă pentru a asigura o bună calitate tehnică a sunetului. În ediţiile din 16, 27 şi 30 iunie, în câte un subiect, pentru câteva secunde, a lipsit sunetul.
                                  Diagrama 5

Subiectele cu deficienţe:

· în ediţia din 7 iunie, la ora 8 şi 28 de minute a fost difuzat un interviu telefonic cu pianistul şi compozitorul Sorin Creciun (pe care moderatoarea Rodica Gantea la numit „Crăciun”), solist al orchestrei simfonice Europen Filarmonic din Berlin, originar din Chişinău). De altfel, un subiect interesant. La modul normal era bine ca pe durata interviului, pe ecran, să fie plasată o fotografie a  muzicianului. In Internet, dacă nu poate fi găsită altă soluţie, sunt o mulţime de imagini cu  Sorin Creciun;

· în aceeaşi ediţie din 7 iunie, ora 8.40, în interviul cu balerina Anastasia Homiţchi, moderatoarea şi-a întrerupt interlocutoarea în mai multe rânduri, inopinant, fără a aştepta răspunsuri până la capăt. În plus, spre finele interviului, la o replică a colegei sale de studio care şi-ar fi dorit o siluetă de balerină, moderatoarea a zis: „Ce, vrei să mă uit la tine şi să văd studioul 2?”. Indiscutabil, umorul şi glumele sunt necesare, dar numai dacă nu pun în lumină proastă oaspeţii invitaţi în studio în alte scopuri;

· programul din 13 iunie a cuprins un subiect interesant despre semnificaţia numărului „13”. Atâta doar că autoarea subiectului şi, ulterior, ceilalţi co-moderatori, au numit numărul „13” de fiecare dată ”cifră”. Iar într-un material, citit de moderatoare, de pe foaie, în jurul orei 7 şi 40 de minute, s-a strecurat o cacofonie reproşabilă – „pentru că căsnicia...”;

· în emisiunea din 17 iunie au fost înregistrate mai multe gafe, inclusiv: la ora 7 şi 32 de minute unul dintre moderatori a încercat să traverseze studioul prin faţa camerei video; apoi, după ce a fost prezentat invitatul-ministru (în ajunul Zilei medicului şi farmacistului), camera de filmat a întârziat să dea imaginea oaspetelui, rămânând câteva secunde, nemotivat, pe moderator; în intervalul ora 7 şi 32 de minute – ora 7 şi 41 de minute, de 8 ori, la ecran a fost dat planul general al moderatorului şi interlocutorului, în care „a intrat” şi bucătăreasa. Imaginile respective s-au „reţinut” pe ecran de fiecare dată între 3 şi 12 secunde;

· în ediţia din 30 iunie, ora 8 şi 17 minute, în studiou au fost invitate mai multe personalităţi din Belarusi cu ocazia preconizatului Festival al balaruşilor de pretutindeni. A fost o discuţie interesantă şi utilă, dar... în limba rusă, fără translator şi fără traducere, cel puţin, în subtitre. Situaţia s-a repetat la ora 8 şi 36 de minute, în interviul cu un reprezentant al televiziunii de stat din Belarusi. 10 minute (cumulat) de dialog în altă limbă decât cea a programului matinal, fără traducere, este prea mult;

· în aceeaşi ediţie din 30 iunie, la ora 8 şi 51 de minute, imediat după blocul de publicitate, a urmat un subiect, pe care moderatoarea a uitat să-l anunţe. În plus, subiectul a început fără sunet.

Deşi nu sunt fatale, deficienţele depistate, nu adaugă emisiei matinale de la TV Moldova 1 nici eleganţă, nici credibilitate. Mai mult, toate gafele enumerate puteau fi eliminate fără mare efort.

Concluzii şi recomandări:

· Ciclul de emisiuni „Bună dimineaţa”, în cea mai mare parte, corespunde rigorilor emisiei matinale. Prezenţa unui anumit număr de rubrici permanente, pe de o parte, ordonează întrucâtva programul şi, pe de altă parte, lasă suficient spaţiu de manevră pentru reacţii la evenimente de actualitate;

· Emisia matinală este variată tematic, apelează la un număr semnificativ de protagonişti şi, de cele mai dese ori, este moderată adecvat. „Bună dimineaţa” dozează judicios divertismentul, seriozitatea şi utilitatea;

· Rămâne loc de mai bine pentru diversificarea geografică şi tematică a subiectelor. Concursurile şi, eventual, o rubrică permanentă de umor, bunăoară, „Bancuri spuse de politicieni”, ar spori atractivitatea programului. Nu este de neglijat site-ul emisiunii. Acest fapt ar activiza telespectatorii şi, ulterior, ar oferi posibilitatea de a plasa în emisiune treceri în revistă periodice ale reacţiilor lor. Telespectatorii ar putea sugera şi noi teme;
· Programul „Bună dimineaţa” este o oportunitate pentru a promova întregul produs al TV Moldova 1, inclusiv prin prezenţa în studio al realizatorilor emisiunilor importante din respectiva zi sau a emisiunilor ce urmează a fi lansate.

